નિર્માતા-નિર્દેશક જી.પી. સિપ્પી અને મોહિની સિપ્પીના પૌત્ર અને નિર્દેશક રમેશ સિપ્પીના ભત્રીજા સુનીલ સિપ્પીની બીજી ફિલ્મ ‘નૂર’ છે. સુનીલે વર્ષ ૨૦૦૦માં ‘‌સ્નિપ’ નામની એક ફિલ્મ બનાવી હતી, જે ઘણાબધા ફિલ્મ સમારંભમાં વખણાઈ હતી. ફિલ્મ ‘નૂર’ પાકિસ્તાની લેખિકા સબા ઇમ્તિયાઝના પુસ્તક ‘કરાચી યુઅાર કિલિંગ મી’ પર અાધારિત છે. અા પહેલાં પણ સોનાક્ષી સિંહાઅે ૨૦૧૩માં અાવેલી ફિલ્મ ‘લૂંટેરા’માં અભિનય કર્યો હતો, જે લેખક અો હેનરીની સ્ટોરી ‘ધ લાસ્ટ લીફ’ પર અાધારિત હતી. સ્ટેન્ડઅપ કોમે‌િડયન કાનન ગિલ અા ફિલ્મથી અભિનય સફર શરૂ કરી રહ્યા છે. મુંબઈમાં રહેનારી નૂર રોય ચૌધરી (સોનાક્ષી સિંહા) વ્યવસાયે એક પત્રકાર છે, તેનો કડક બોસ પોતાના ન્યૂઝપેપરમાં લગભગ દરેક સમાચાર માટે નૂરને જ પ્રેસ કોન્ફરન્સમાં મોકલે છે. કોઈ પણ પ્રકારના સમાચાર હોય, ભલે તે ફેશન શો હોય, ગેંગ વોર હોય કે ફિલ્મી હીરો-હીરોઈનના ઇન્ટરવ્યૂ હોય. બોસને નૂર સિવાય બીજું કોઈ દેખાતું નથી.